Oscillazion artica

miniatura|Rappresentazion schematica de la fase positiva e negativa de l'indes AO
L'oscillazión àrtica o ìndes AO ( de la lengua inglesa "Artic Oscillation") a l’è on indés descrittiv che ‘l fa part di teleconnession atmosferegh. Quèll’indes chì el varia in manera minga stagionàl e minga periòdica. L’ìndes AO a l’è calcolàa segond la differenza de pression tra l’artich e i latitudin medio-bass, generalment comprès tra el 37° e ‘l 45° paralleli. La differenza de pression tra el pòl nòrd e i latitudin de mèzz la descrìv la fòrza del vòrtes polar.Arctic Oscillation (AO) time series, 1899 – June 2002 L'ìndes AO è a l’è ligà insèma a l’indes NAM.  L'oscillazion intra i pression a livèll del mare ai latitudin polar e temperàd l’è stada reconossùda de l’Edward Lorenz e accettada a la definitiva in del 1998 del David WJ Thompson e John Michael Wallace.La struttura del vòrtes polar a l’è importanta soratùtt d’invèrna, quand che la decid i sòrt meteorològich de l’Europa, l’Asia centrosettentrional e de l’America settentrional, de già che la mètt giò i condizion per i quàj l’aria frèccia l’è bona de influenzà el clima di latitudin de mèzz.  A l’è fada su de dò fasi:  fase positiva e fase negativa.

 Fase positiva 
Gradient positiv, o ben alta pression ai latitudin de mèzz e bassa pression ai latitùdin polàr. Quèst el fa de manera che ‘l vòrtes polar el sia assée profond e attiv e ‘l ruza assosènn fòrt i corrent occidentaj; sti chì iscì resulten tiràd, pòch ondàd e quèl el limita i scambi de calor. El frècc el ven concentràa ai alt latitudin e soratutt sora l’Europa, i corrent téved altalntich occidentaj dòminen. 

 Fase negativa 
Gradient negativ o ben bassa pression ai medi latitudin e alta in di region polàr. El vòrtes polar a l’è donca destabilizzàa. A segonda de la fòrza del fenòmen il vòrtes polar el pò ciapà la forma de n’ellisse o s’ceppàss in dò o trè part (scission del vòrtes polar). Quèj part chì emìgren a sud e caosen di ondad de frègg sevér. 

 Riferiment 

 Vos correlate 

 Teleconnession atmosferegh
 Indès NAM
 Circolazion atmosferegh

Categoria:Circolazzion atmosferega
Categoria:Meteorologia